cyanic-selkie/wikianc huggingface dataset:
ভোট
সিদ্ধান্ত গ্রহণের জন্য
একটি সিদ্ধান্ত নেওয়ার সময়, সংশ্লিষ্টরা চেষ্টা করেন সংখ্যাগরিষ্ঠ মতামতের ভিত্তিতে একক সিদ্ধান্তে পৌঁছানোর। ভোটার এবং/অথবা নির্বাচিত প্রতিনিধিরা সংখ্যাগরিষ্ঠ মতামত জানার উদ্দেশ্যে কয়েকটি পদ্ধতি অবলম্বন করেন। এর মধ্যে রয়েছে, তুলনামূলক সরল ওয়েটেড (Weighted) বা যৌথ (consociational) মেজোরিটি ভোট, এছাড়াও অন্যান্য একাধিক-বিকল্প (Mulit-Option) বেছে নেওয়ার পদ্ধতিও রয়েছে। মাল্টি-অপশন ভোটিং এর মধ্যে রয়েছে দুই-রাউন্ড ভোটিং, অল্টারনেটিভ ভোট বা AV, (যা ইনস্ট্যান্ট রান-অফ ভোটিং (IRV), এবং সিঙ্গেল ট্রান্সফারেবল ভোট (STV নামেও পরিচিত), অনুমোদন ভোট (Apporval Voting), বোর্ডা কাউন্ট (Borda Count), পরিবর্তিত বোর্ডা কাউন্ট (Modified Borda Count-MBC), এবং কর্ন্ডোসে নিয়ম (Condorcet Rule), যার প্রায় সবগুলোই নির্বাচনী ব্যবস্থা হিসেবেও ব্যবহৃত হয়।
নির্বাচনে
আনুপাতিক প্রতিনিধিত্ব এর ফলে বর্তমানে অনেক ধরনের নির্বাচনী ব্যবস্থা রয়েছে। সংশ্লিষ্টরা নির্বাচনের মাধ্যমে একজনকে বা একটি কমিটি, এমনকি পুরো সংসদ বাছাই করতে চাইতে পারেন। রাষ্ট্রপতি নির্বাচন করার ক্ষেত্রে, সাধারণত একজন বিজয়ী হয়, যদিও মার্কিন যুক্তরাষ্ট্রের মূল নির্বাচনী ব্যবস্থায় একজন রানার আপ প্রার্থী ভাইস-প্রেসিডেন্ট হিসাবে নির্বাচিত হতেন। সংসদ নির্বাচন করার সময়, হয় অনেক ছোট নির্বাচনী এলাকার প্রত্যেকটি একক প্রতিনিধি নির্বাচন করতে পারে, যেমনটি ব্রিটেনে আছে। অথবা আয়ারল্যান্ডের মতো বেশ কয়েকটি বহু-সদস্যীয় নির্বাচনী এলাকার প্রত্যেকটি কয়েকজন প্রতিনিধি নির্বাচন করতে পারে; অথবা নেদারল্যান্ডসের মতো সমগ্র দেশকে একটি নির্বাচনী এলাকা হিসাবে বিবেচনা করা যেতে পারে।
বিভিন্ন নির্বাচনী ব্যবস্থায় বিভিন্ন ধরনের ভোট ব্যবহার করা হয়। বহুত্ব ভোট (Plurality Voting) পদ্ধতিতে বিজয়ী হওয়ার জন্য সংখ্যাগরিষ্ঠের ভোট পাওয়ার প্রয়োজন হয় না। এক ব্যক্তি এক ভোট পদ্ধতিতে যখন দুই এর বেশি প্রার্থী থাকে, বেশিরভাগ ক্ষেত্রেই বিজয়ী প্রার্থী ৫০% এর কম ভোট পেয়ে নির্বাচিত হন।
এ ধরনের সিঙ্গেল ভোট পার রেস (single vote per race) পদ্ধতির ভোটের একটি পার্শ্বপ্রতিক্রিয়া হল ভোট বিভাজন। এ পদ্ধতিতে মধ্যপন্থা সমর্থন করে না এমন প্রার্থীদের নির্বাচিত হওয়ার প্রবণতা লক্ষ করা যায় এবং ফলশ্রুতিতে একটি দ্বি-দলীয় ব্যবস্থা তৈরি হয়। একক-ভোট পদ্ধতির অন্যান্য অনেক পদ্ধতির মধ্যে একটি হল অনুমোদন ভোট।
সিঙ্গেল ভোট পার রেস পদ্ধতি কীভাবে কম জনসমর্থন থাকা প্রার্থীদের পক্ষে যেতে পারে তা বোঝার জন্য আমারা এমন একটি নির্বাচন কল্পনা করি যেখানে একটি ক্লাসের ছাত্ররা তাদের প্রিয় মার্বেলকে ভোট দেয়। যদি পাঁচটি মার্বেলকে নির্বাচনের জন্য রাখা হয়, যাদের মধ্যে তিনটি সবুজ, একটি লাল এবং একটি নীল হয়, তাহলে একটি সবুজ মার্বেল খুব কমই নির্বাচনে জিতবে। কারণ তিনটি সবুজ মার্বেল যারা সবুজ পছন্দ করে তাদের ভোট ভাগ হয়ে যাবে।
এই নির্বাচনে, একটি সবুজ মার্বেল জয় তখনই সম্ভব যখন ষাট শতাংশের বেশি ভোটার সবুজ পছন্দ করেন। যদি সমসংখ্যক মানুষ সবুজ, লাল এবং নীল পছন্দ করে, অর্থাৎ, যদি ৩৩ শতাংশ ভোটার সবুজ পছন্দ করে, ৩৩ শতাংশ নীল পছন্দ করে এবং ৩৩ শতাংশ লাল পছন্দ করে, তাহলেও প্রতিটি সবুজ মার্বেল শুধুমাত্র এগারো শতাংশ ভোট পাবে, যেখানে লাল ও নীল মার্বেল পাবে ৩৩ শতাংশ।দেখা যাচ্ছে এ ভোটব্যবস্থা, সবুজ মার্বেলগুলির জন্য ন্যায়সঙ্গত নয় কেননা সংখ্যাগরিষ্ঠের পছন্দের রং হওয়া সত্ত্বেও এখানে সবুজ বিজয়ী হতে পারবে না। ৷ অন্য কথায়, বিশুদ্ধভাবে গাণিতিক দৃষ্টিকোণ থেকে, সিঙ্গেল ভোট পার রেস ভোট ব্যবস্থা এমন একজন বিজয়ীর পক্ষে থাকে যিনি সংখ্যাগরিষ্ঠদের থেকে আলাদা।
'একক ভোট' পদ্ধতির সীমাবদ্ধতা অতিক্রম করার উপায় হল দুই দফা নির্বাচন, অথবা ফার্স্ট পাস্ট দা পোস্ট (first-past-the-post) পদ্ধতির পুনরাবৃত্তি। এ ভোট গ্রহণ পদ্ধতি বিশ্বজুড়ে সবচেয়ে প্রচলিত। এ পদ্ধতিতে বেশিরভাগ ক্ষেত্রে, বিজয়ীকে অবশ্যই অর্ধেকেরও বেশি ভোট পেয়ে সংখ্যাগরিষ্ঠতা অর্জন করতে হয় । এবং যদি কোন প্রার্থী প্রথম রাউন্ডে সংখ্যাগরিষ্ঠতা না পায়, তাহলে দ্বিতীয় রাউন্ডের জন্য সর্বাধিক ভোট অর্জনকারী দুইজন প্রার্থীকে নির্বাচিত করা হয়। অবশ্য প্রথম রাউন্ডে নির্বাচিত হওয়ার জন্য কখনও কখনও ৫০% এর কম ভোট পেলেও চলে এবং রানঅফে (২য় রাউন্ডে) অংশগ্রহণের নিয়মও পরিবর্তিত হতে পারে।
তৃতীয় একটি পদ্ধতি হল এক রাউন্ডবিশিষ্ট তাৎক্ষণিক-পুণঃরায়-ভোট (instant-runoff voting) পদ্ধতি। এ পদ্ধতিকে বিকল্প ভোট বা একক স্থানান্তরযোগ্য ভোট বা অগ্রাধিকারমূলক ভোটিংও বলা হয়। এটি অস্ট্রেলিয়া, মার্কিন যুক্তরাষ্ট্র এবং আয়ারল্যান্ডের কিছু নির্বাচনে পিআর ফরমেটে ব্যবহৃত হয়। ভোটাররা প্রত্যেক প্রার্থীকে পছন্দের ক্রমানুসারে সাজান (১,২,৩,৪ ইত্যাদি)। ভোটারদের পছন্দের ক্রমানুসারে প্রতিটি প্রার্থীর ভোট হিসাব করা হয়। যদি কোনো একক প্রার্থীর ৫০% ভোট না থাকে, তাহলে সবচেয়ে কম ভোট পাওয়া প্রার্থীকে বাদ দেওয়া হবে এবং ভোটারদের মনোনীত পছন্দের ক্রম অনুসারে তাদের ভোট পুনর্বন্টন করা হবে। একজন প্রার্থীর ৫০% বা তার বেশি ভোট না পাওয়া পর্যন্ত প্রক্রিয়াটি পুনরাবৃত্তি করা হয়। সিস্টেমটি একটি এক রাউন্ড ভোটিং ব্যবহার একক প্রার্থী নির্বাচিত করার জন্য ডিজাইন করা হয়েছে।
অবস্থানভিত্তিক (Ranked) ভোট ব্যবহার করে এমন ভোটিং সিস্টেমে, ভোটারকে পছন্দের ক্রমানুসারে প্রার্থীদের র‌্যাঙ্ক করতে হয়। উদাহরণস্বরূপ, তারা প্রথমে বব, তারপরে এমিলি, তারপর অ্যালিস, তারপর ড্যানিয়েল এবং অবশেষে চার্লিকে ভোট দিতে পারে। কিছু দেশ যেমন: অস্ট্রেলিয়া এবং আয়ারল্যান্ড র‌্যাঙ্কড ভোটিং সিস্টেম ব্যবহার করে।
স্কোর (বা রেঞ্জ) ভোটিং পদ্ধতিতে, ভোটার প্রত্যেক প্রার্থীকে এক থেকে দশের মধ্যে একটি নম্বর দেয় (ঊর্দ্ব এবং নিম্ন সীমা পরিবর্তিত হতে পারে)। কার্ডিনাল ভোটিং সিস্টেম দেখুন।
আফগানিস্তানে ব্যবহৃত একক অ-হস্তান্তরযোগ্য ভোট (Single Non-Transferable Vote-SNTV) -এর মতো কিছু "একাধিক বিজয়ী" সিস্টেমে একটি একক ভোট বা প্রতি নির্বাচক প্রতি একটি ভোট থাকতে পারে। এক্ষেত্রে ভোটার একটি ব্যালটে দুটি ভোট দিয়ে  বব এবং চার্লিকে মনোনীত করতে পারে। এই ধরনের সিস্টেম র‌্যাঙ্ক করা অথবা আন-র‍্যাঙ্কড যে কোনো ভোটিং ব্যবহার। এ পদ্ধতি সাধারণত সিটি কাউন্সিলের মতো পদ, যেখানে সমগ্র জনগোষ্ঠীর প্রতিনিধিত্ব থাকা প্রয়োজন এমন ক্ষেত্রে ব্যবহার করা হয়।
অবশেষে, সিদ্ধান্ত গ্রহণে ব্যবহৃত কনডরসেট নিয়ম (Condorcet rule), এমন একটি পদ্ধতি যেখানে ভোটার বা নির্বাচিত প্রতিনিধিরা একক হস্তান্তরযোগ্য ভোট (PR-STV) বা কিউবিএস পদ্ধতির মতো একজন, কয়েকজন বা সকল প্রার্থীদের পছন্দের ক্রমানুসার ১,২,৩,৪ এভাবে সাজান। প্রার্থী ক-কে প্রার্থী খ-এর সাথে তুলনা করা হয়, এবং ক যদি খ-এর থেকে বেশি জনপ্রিয় হয়, তাহলে ক এই জুটি জয়ী ধরা হয়। এর পরে, প্রার্থী ক কে গ, তারপর ঘ, ইত্যাদির সাথে তুলনা করা হয়। একইভাবে, খ-কে গ, ঘ ইত্যাদির সাথে তুলনা করা হয়। যে প্রার্থীটি সবচেয়ে বেশি জোড়ায় জয়লাভ করে, তিনি কনডরসেট বিজয়ী।
গণভোট
একটি দেশের নাগরিকদের সাধারণত নির্বাচনে ভোট দেওয়ার জন্য আমন্ত্রণ জানানো হয়। তবে, জনগণ গণভোট বা কোনো আইন প্রণয়ন বা প্রবর্তনের জন্যও নির্বাচনে অংশ নিতে পারে। অষ্টাদশ শতাব্দীর শেষ থেকে, বিশ্বে পাঁচ শতাধিক জাতীয় গণভোট (ইনিশিয়েটিভ সহ) সংগঠিত হয়েছে; তাদের মধ্যে, সবচেয়ে বেশি, তিন শতাধিক সুইজারল্যান্ডে অনুষ্ঠিত হয়। কয়েক ডজন গণভোট গ্রহণের মাধ্যমে অস্ট্রেলিয়া এ তালিকায় দ্বিতীয় অবস্থানে রয়েছে।
অধিকাংশ গণভোট হ্যা-না ভিত্তিক হয়ে থাকে। ১৮৯৪ সালে নিউজিল্যান্ডে প্রথম একাধিক বিকল্প বাছাইয়ের সুযোগ সহ গণভোট অনুষ্ঠিত হয়। এ গণভোটগুলোর বেশিরভাগই দুই-রাউন্ড পদ্ধতিতে নেওয়া হয়েছিল। নিউজিল্যান্ডে ১৯৯২ সালে একটি ৫টি বিকল্প সহ গণভোট হয়েছিল। এছাড়াও গুয়ামে ১৯৮২ সালে ছয়টি-বিকল্প সহ গণভোট হয়েছিল। এতে একটি ফাঁকা বিকল্পও প্রস্তাব লেখার জায়গা রাখা হয়েছিল যেন কোন ভোটার চাইলে সপ্তম বিকল্প লিখে, ভোট দিতে পারে।
সুষ্ঠু ভোট
সামাজিক পছন্দ তত্ত্ব, আপাতদৃষ্টিতে যুক্তিসঙ্গত কিছু মানদণ্ডের মাধ্যমে ভোট কতটা সুষ্ঠু তা সম্পর্কে ধারণা দিতে সমর্থ হলেও অ্যারোর অসম্ভবতা উপপাদ্য বলে যে কোনও ভোটিং পদ্ধতিই এককভাবে সম্পূর্ণ সুষ্ঠ ভোটের সকল পূর্বশর্ত পূরণ করতে পারে না।
২০১৯ সালের এপ্রিলে, ভারত ও অন্যান্য কয়েকটি দেশে সাধারণ নির্বাচন শুরুর আগে, সুষ্ঠ ভোটদান নিশ্চিকরণ এবং মাইক্রোব্লগিং প্ল্যাটফর্মের অপব্যবহার রোধে, ভোটারদের বিভ্রান্ত করতে পারে এমন টুইটগুলো রিপোর্ট করার সুবিধা যুক্ত করার ঘোষণা দেয় টুইটার।
নেগেটিভ ভোটিং বা না-সূচক ভোট
না-সূচক ভোট বা নেগেটিভ ভোটিং একজন ভোটারকে কোন প্রার্থীর প্রতি অসমর্থন প্রকাশ করা সুযোগ দেয়। বোঝার সুবিধার্থে না-সূচক ভোট ব্যবহার করে এমন একটি নির্বাচন কল্পনা করা যাক। নেগেটিভ ভোটিং পদ্ধতিতে প্রত্যেক ভোটার যে কোনো একজন প্রার্থীর পক্ষে অথবা বিপক্ষে ভোট দিতে পারেন। প্রতিটি পক্ষে ভোটের জন্য ঐ প্রার্থীর মোট ভোটের সাথে এক যোগ হয় আবার প্রতিটি বিপক্ষে (না-সূচক) ভোটের জন্য মোট থেকে এক বিয়োগ হয়। এভাবে যে প্রার্থীর স্কোর সবচেয়ে বেশি থাকে, তিনি বিজয়ী হন। উল্লেখ্য যে, এ পদ্ধতিতে একজন প্রার্থী ০ ভোট পেয়েও নির্বাচিত হতে পারে যদি তাদের প্রতিপক্ষের বিরুদ্ধে যথেষ্ট নেতিবাচক ভোট দেওয়া হয়।
নির্বাচনে শুধুমাত্র দুইজন প্রার্থী থকলে নেগেটিভ ভোটিং পদ্ধতি, অন্যান্য ভোটিং সিস্টেমের মতই কাজ করে। তবে, তিন বা ততোধিক প্রার্থীর ক্ষেত্রে, একজন প্রার্থীর বিরুদ্ধে না-সূচক ভোট, অন্যান্য সকল প্রার্থীর পক্ষে যায়।
নিচের তিনটি উদাহরণ বিবেচনা করা যেতে পারে:
একই আসনে তিনজন প্রার্থী প্রতিদ্বন্দ্বিতা করছেন। সাধারণ ভেটিং পদ্ধতি এবং নেগেটিভ ভোটিং পদ্ধতির নির্বাচনের ফলাফল তুলনা করা যাক। কোনো ভোট নষ্ট হয়নি এবং ভোটার উপস্থিতি ১০০ শতাংশ ধরা হয়েছে।
সাধারণ পদ্ধতির (যেখানে না-সূচক ভোট দেওয়ার সুযোগ নেই) নির্বাচনের ফলাফল:
ক এর সমর্থকরা সংখ্যাগরিষ্ঠ হওয়ায়, এবং ৪০% মেজরিটি থাকায়, ক কে ভোট দেয়। খ এর পক্ষের ভোটাররা, তাদের প্রার্থীর জয়ী হওয়ার ব্যাপারে আত্মবিশ্বাসী না হওয়ায়, ভোট বৃথা যাওয়ার আশঙ্কায়, তাদের ভোট ঠিক অর্ধেক ভাগ করে, ক এবং গ উভয়কে ১৫% করে ভোট দেয়। গ এর-ভোটাররাও তাদের প্রার্থী গ কে ভোট দেয়। ফলাফল ক ৫৫% ভোট পেয়ে বিজয়ী হয়, গ ৪৫% এবং খ ০% ভোট পায় ।
নেগেটিভ (ন-সূচক) ভোট পদ্ধতির নির্বাচনের ফলাফল:
ক এর সমর্থকরা মেজরিটি থাকায়, ক কে ভোট দেয়। এ পদ্ধতিতে যেহেতু অন্য প্রার্থীর প্রতি অসমর্থন প্রকাশের সুযোগ রয়েছে, খ এর সমর্থকরা ক ও গ এর বিরুদ্ধে ভোট দেওয়ার সিদ্ধান্ত নেয়। গ এর সমর্থকরাও একইভাবে প্রার্থী ক- এর বিরুদ্ধে ভোট দেয়। ফলাফল, প্রার্থী খ শূন্য ভোট পেয়ে বিজয়ী। প্রার্থী খ এর প্রতিদ্বন্দ্বীদের বিরুদ্ধে যথেষ্ট না-বোধক ভোট পড়ায়, তাদের মোট ভোট ঋণাত্মক হয়েছে। প্রার্থী ক, ৪০% পক্ষে ভোট পাওয়া সত্ত্বেও, খ এবং গ এর ভোটারদের নেগেটিভ ভোটের কারণে -৫% স্কোর করে। আর প্রার্থী গ -১৫% স্কোর করে ৩য় হয়।
প্রক্সি ভোটিং
প্রক্সি ভোটিং হল এমন একটি পদ্ধতি যেখানে একজন ভোটার তার পক্ষে ভোটদানের জন্য একজন প্রতিনিধিকে নিযুক্ত করতে পারেন। উক্ত প্রতিনিধি ঐ ভোটারের পক্ষে তার ভোটাধিকার প্রয়োগ করেন।
ভোটদানে বিরত থাকা
দক্ষিণ আফ্রিকায়,বিশেষত দরিদ্র নাগরিকদের ভোটবিরোধী আন্দোলনে জোরালো সমর্থন রয়েছে। তাদের যুক্তি হচ্ছে, কোন রাজনৈতিক দলই প্রকৃতপক্ষে তাদের প্রতিনিধিত্ব করে না। এই আন্দোলনের প্রভাবে, দেশটিতে প্রতিবার নির্বাচনের সময়ই "জমি নেই! বাড়ি নেই! ভোট নেই!" আন্দোলন বেশ গুরুত্বপূর্ণ হয়ে ওঠে। দক্ষিণ আফ্রিকার বৃহত্তম কয়েকটি সামাজিক আন্দোলন : ওয়েস্টার্ন কেপ এন্টি-ইভিকশন ক্যাম্পেইন, আবাহলালি বেস এমজোন্ডলো এবং ভূমিহীন জনগণের আন্দোলন এর মধ্যে এ আন্দোলনটি অন্যতম।
বিশ্বের অন্যান্য অংশে, অন্যান্য সামাজিক আন্দোলনেরও এ ধরনের ভোটবিরোধী প্রবণতা লক্ষণীয়। উদাহরণ হিসেবে, জাপাটিস্তা আর্মি অফ ন্যাশনাল লিবারেশন এবং বিভিন্ন নৈরাজ্যবাদী আন্দোলন এর কথা বলা যেতে পারে।
প্রতিবাদ হিসেবে, কখনও কখনও ফাঁকা ভোটও দেওয়া হয়। এতে ভোটদানে অংশগ্রহণ করা হয়, যা অনেকসময় বাধ্যতামূলক। তবে ভোটার, কোন প্রার্থী পক্ষে ভোট দেওয়া থেকে বিরত থাকেন। অনেক নির্বাচনে, "কোনটিই নয়" এ ধরনের অপশন থাকে এবং এ অপশনে দেওয়া ভোটও বৈধ ভোট হিসাবে পরিগণিত হয়। সাধারণত, ফাঁকা এবং নষ্ট ভোটও গণনা করা হয় কিন্তু বৈধ ভোট হিসেবে বিবেচিত হয় না।
ভোট এবং তথ্য
সাধারণ নাগরিকদের কার্যকর ভোট দেওয়ার জন্য পর্যাপ্ত রাজনৈতিক তথ্য আছে কিনা এ ব্যাপারে আধুনিক রাষ্ট্রবিজ্ঞান প্রশ্ন করে। ১৯৫০ এবং ১৯৬০ এর দশকে করা মিশিগান ইউনিভার্সিটি একাধিক গবেষণায় দেখা যায়, ভোটারদের বর্তমান সমস্যা, উদার-রক্ষণশীল মতাদর্শ এবং মতাদর্শগত দ্বন্দ্ব সম্পর্কে দরকারি ধারণার অভাব রয়েছে।
ধর্ম মত
ক্রিস্টাডেলফিয়ানস, জেহোভাস উইটনেস, ওল্ড অর্ডার আমিশ, রাস্তাফেরিয়ানস, দ্য অ্যাসেম্বলি অফ ইয়াহওয়ে এবং কিছু অন্যান্য ধর্মীয় গোষ্ঠীর ভোটের মাধ্যমে রাজনীতিতে অংশগ্রহণ না করার নীতি রয়েছে। ইহুদি সম্প্রদায়ের রাব্বিরা ভোট দিতে উৎসাহিত করে; এমনকি কেউ কেউ এটাকে ধর্মীয় বাধ্যবাধকতাও মনে করেন।
সভা এবং সমাবেশ
একমত নয় এমন কিছু লোকের শান্তিপূর্ণভাবে কোন সিদ্ধান্তে পৌঁছানোর প্রচলিত একটি পদ্ধতি হলো ভোট। ভোটের অধিকার সাধারণত নির্দিষ্ট কিছু মানুষ মধ্যে সীমাবদ্ধ থাকে। একটি সোসাইটি বা ক্লাবের সদস্যরা, বা কোনো কোম্পানির শেয়ারহোল্ডার, কিন্তু বহিরাগত নয়, এমন ব্যক্তিরাই অফিসিয়াল পদে লোকেদের নির্বাচন, নিয়ম ও আইন প্রণয়ন বা পরিবর্তন করতে পারে।ভোটের মাধ্যমে, বিচারকদের প্যানেল নির্বাচন করা যেতে পারে, হতে পারে তা আনুষ্ঠানিক বিচার বিভাগীয় কর্তৃপক্ষ বা কোনো প্রতিযোগিতার বিচারক। বন্ধুরা বা পরিবারের সদস্যরা ভোটাভুটির মাধ্যমে কোন সিনেমা দেখা হবে সে বিষয়ে সিদ্ধান্ত নিতে পারে। আনুষ্ঠানিকভাবে লিখিত ভোট জমা দেওয়া থেকে শুরু করে হাত দেখানো, ভয়েস ভোটিং বা দর্শকদের প্রতিক্রিয়া প্রকাশ সহ নানা উপায়ে অধিকাংশের পছন্দ জানার সুযোগ রয়েছে।
ভোটের ভিত্তি
সংসদীয় পদ্ধতিতে বহুল ব্যবহৃত রবার্টের রুলস অফ অর্ডার অনুসারে, ভোটের ফলাফল নির্ধারণের উপাদান দুটি: (১) একটি প্রস্তাব গৃহীত হওয়া বা একজন প্রার্থী নির্বাচিত হওয়ার জন্য প্রয়োজনীয় ভোটের শতাংশ (যেমন অর্ধেকের বেশি, দুই-তৃতীয়াংশ, তিন-চতুর্থাংশ ইত্যাদি); এবং (২) প্রযোজ্য সদস্যদের সংখ্যা (যেমন, উপস্থিত ভোটদানকারী সদস্য, উপস্থিত সদস্য, সংগঠনের সকল সদস্যবৃন্দ, সম্পূর্ণ নির্বাচকমণ্ডলী ইত্যাদি)। একটি উদাহরণ হল, উপস্থিত সদস্যদের অধিকাংশের ভোট।
ভোটের ফলাফল প্লুরালিটি অথবা, সর্বাধিক প্রাপ্ত ভোটের ভিত্তিতে নির্ধারণ করা যেতে পারে। এছাড়া, সর্বসম্মতিক্রমে, আনুষ্ঠানিক ভোট ছাড়াই সিদ্ধান্ত নেওয়া যেতে পারে।
নির্বাচন বা গণভোটে ভোটাররা যে উপায়ে ভোট প্রদান করে তাই হলো ভোটিং পদ্ধতি। বিশ্বজুড়ে বিভিন্ন ভোটিং পদ্ধতি ব্যবহার করা হয়।
ইচ্ছাকৃত সমাবেশে ভোট দেওয়ার পদ্ধতি
স্বেচ্ছাকৃত সমাবেশ - অর্থাৎ যে সকল সমাবেশ বা সংস্থাগুলি উত্থাপিত প্রস্তাবের বিষয়ে সিদ্ধান্তে পৌঁছানোর জন্য সংসদীয় পদ্ধতি ব্যবহার করে।  এই ধরনের ইচ্ছাকৃত সমাবেশে ভোট দেওয়ার নিয়মিত পদ্ধতিগুলি হল একটি  কন্ঠ ভোট, একটি দাঁড়ানো ভোট বা হাত প্রদর্শন। এছাড়াও রয়েছে রেকর্ড ভোট এবং ব্যালটিং। সংসদ চাইলে ভোটগ্রহণ পদ্ধতির বিষয়ে প্রস্তাব এনে সিদ্ধান্ত নিতে পারে। বিভিন্ন আইনসভার তাদের নিজস্ব ভোট দেওয়ার পদ্ধতি থাকতে পারে।
কাগজ ভিত্তিক পদ্ধতি
ইসরায়েলে ব্যালট লেটার নামে পরিচিত একটি কাগজ-ভিত্তিক ব্যালটের বিকল্প ব্যবহার করা হয়, যেখানে ভোটকেন্দ্রে নির্বাচনে প্রতিদ্বন্দ্বিতাকারী প্রতিটি দলের জন্য ব্যালট সহ একটি ট্রে থাকে। ব্যালটগুলিতে প্রত্যেক দলের জন্য নির্ধারিত বর্ণ অঙ্কিত থাকে। ভোটারদের একটি খাম দেওয়া হয়। তারা যে দলকে ভোট দিতে চান, সে দলের ব্যালট খামে ঢুকিয়ে তারপর খাম ব্যালট বাক্সে রাখেন। লাতভিয়াতেও এ পদ্ধতি প্রচলিত।
মেশিন ভোটিং
মেশিন ভোটে ভোটিং মেশিন ব্যবহার করে, যা ম্যানুয়াল (যেমন লিভার মেশিন) বা ইলেকট্রনিক হতে পারে।
অনলাইন ভোটিং
কিছু দেশে অনলাইনে ভোট দেওয়া যায়। এস্তোনিয়া অনলাইন ভোটিং ব্যবহার করা প্রথম দেশগুলির মধ্যে একটি। ২০০৫ সালে একটি স্থানীয় নির্বাচনে প্রথম অনলাইন ভোটিং ব্যবহার করা হয়েছিল।
ডাক ভোটিং
অনেক দেশে পোস্টাল ভোটিংয়ের অনুমতি দেয়, যেখানে ভোটারদের একটি ব্যালট পাঠানো হয় এবং ভোটদানের পার তা ডাকযোগে ফেরত নেওয়া হয়।
অন্যান্য পদ্ধতি
ক্লাবগুলিতে অনুরূপ সিস্টেমে ভোটারদের সমর্থন বোঝানের জন্য সাদা বল এবং বিরোধিতা নির্দেশ করার জন্য একটি কালো বল দেওয়া হয়। এর থেকেই ব্ল্যাকবলিং শব্দটির উদ্ভব ঘটেছে।
আরো দেখুন
• কসমোপলিটান গণতন্ত্র
• গণতান্ত্রিক বিশ্বায়ন
• ডলার ভোটিং
• নির্বাচনী জালিয়াতি
• নির্বাচনী ব্যবস্থা
• গেরিম্যান্ডারিং
• ম্যান্ডেট (রাজনীতি)
• র‌্যাঙ্কড ভোটিং সিস্টেম
• মতামত জরিপ
• রাষ্ট্রপতি নির্বাচন
• আনুপাতক উপস্থাপন
• মনস্তত্ত্ব
• রিডিস্ট্রিক্টিং
• গণভোট
• ভোটাধিকার
• ইচ্ছাকৃত সমাবেশে ভোট দেওয়ার পদ্ধতি
• ভোট ব্যবস্থা
• প্রবাসীদের তাদের জন্মের দেশে ভোট দেওয়ার অধিকার
• ভোট বিভাজন
চুন্নু জলপ্রপাত
অন্যান্য আকর্ষণ
রক গার্ডেন, যা বারবোটে রক গার্ডেন নামেও পরিচিত, দার্জিলিং-এর আরেকটি পর্যটন আকর্ষণ। এটি শহর থেকে প্রায় 10 কিমি দূরে এবং একটি প্রাকৃতিক জলপ্রপাতের চারপাশে অবস্থিত একটি বহু-স্তরের পিকনিক গ্রাউন্ড। বাগানটি ঢাল বরাবর পাথরের উপর দিয়ে পাহাড়ি স্রোতের একটি সুন্দর দৃশ্য দেখায়, ফুলের বাগান এবং বিভিন্ন স্তরে বসার জায়গা রয়েছে। একটি ছোট লেকও আছে। প্রচুর পরিমাণে পর্যটকদের ঢালাও, চায়ের দোকান এবং জলখাবার কিয়স্ক উঠে এসেছে।
গঙ্গা মায়া পার্ক হল রক গার্ডেন থেকে প্রায় 3 কিমি দূরে রাস্তার নীচে একটি পার্ক। GNLF আন্দোলনের সময় পুলিশের গুলিতে একজন নিরপরাধ শিকারের নামে নামকরণ করা হয়েছে, "এটি একটি চর্টলিং পাহাড়ি স্রোতের গতিপথ, অতীত গেজেবস, ফুলের ঝোপঝাড় এবং গাছের গুঁড়ো, কুঁজযুক্ত ব্যাকড ব্রিজগুলির উপরে যার নীচে কোই-কার্প কোরাসকেট, এবং একটি বৃত্তাকারে চলে গেছে। প্যাডেল বোট এবং একটি জলপ্রপাত সহ হ্রদ।" পার্কটিতে একটি ছোট হ্রদও রয়েছে যেখানে নৌকা চালানোর সুবিধা রয়েছে। পর্যটকদের বিনোদন দেওয়ার জন্য গোর্খা লোকনৃত্য পরিবেশিত হয়।
জেন টমলিনসন
জেন এমিলি টমলিনসন, (২১ ফেব্রুয়ারি, ১৯৬৪ – ৩ সেপ্টেম্বর, ২০০৭) ছিলেন একজন অপেশাদার ইংরেজ অ্যাথলেট  যিনি টার্মিনাল ক্যান্সারে আক্রান্ত হওয়া সত্ত্বেও অ্যাথলেটিক চ্যালেঞ্জের একটি সিরিজ সম্পন্ন করে দাতব্য প্রতিষ্ঠানের জন্য  £১.৮৫ মিলিয়ন পাউন্ড অর্থ সংগ্রহ করেছিলেন।
১৯৯১ সালে ২৬ বছর বয়সে স্তন ক্যান্সারের জন্য তার চিকিৎসা করা হয়েছিল; কিন্তু ২০০০ সালে সারা শরীর জুড়ে এই রোগ ছড়িয়ে পড়েছিল। পরবর্তী ছয় বছরে টমলিনসন তিনবার লন্ডন ম্যারাথনে, লন্ডন ট্রায়াথলনে দু'বার, নিউ ইয়র্ক ম্যারাথনে একবার এবং পুরো ইউরোপ ও মার্কিন যুক্তরাষ্ট্র জুড়ে সাইকেল চালিয়েছিলেন।
জীবনীক্রম
জেন এমিলি গোয়ার্ড ১৯৬৪ সালে ইয়র্কশায়ারের ওয়েকফিল্ডে জন্মগ্রহণ করেছিলেন। ১৯৯০ সালে, টমলিনসন লিডস বিশ্ববিদ্যালয়ে গণিত অধ্যয়নের জন্য আবেদন করেছিলেন।
তিনি মাইক টমলিনসনকে বিয়ে করেছিলেন ।
জেন টমলিনসন ২০০৭ সালে ৪৩ বছর বয়সে মৃত্যুবরণ করেছিলেন।
মুইজউদ্দিন বাহরাম
ওগেদেই খান গজনির কমান্ডার দায়ির এবং কুন্দুজের কমান্ডার হিসেবে মেঙ্গেটুকে নিয়োগ দেন। ১২৪১ খ্রিষ্টাব্দের শীতকালে মোঙ্গলরা সিন্ধু অববাহিকা আক্রমণ করে এবং লাহোর অবরোধ করে। এসময় দায়ির মারা যান তবে ১২৪১ খ্রিষ্টাব্দের ৩০ ডিসেম্বর মোঙ্গলরা শহর হত্যাকাণ্ড চালায়। তাদের বিরুদ্ধে পদক্ষেপ নেয়ার ব্যাপারে সুলতান খুব দুর্বল ছিলেন। চিহালগনিরা তাকে দিল্লির শ্বেত দুর্গে বন্দী করে হত্যা করে।
মালয়ী বনরুই
মালয়ী বনরুই বা মালয়ী পিপড়াভুক বা মালয়ান বনরুই (Sunda pangolin) (বৈজ্ঞানিক নাম:Manis javanica) হচ্ছে Manidae পরিবারের Manis গণের একটি স্তন্যপায়ী প্রাণী।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
বর্ণনা
মালয়ী বনরুই-এর লোম আঁইশ থেকে উদ্ভূত। এদের মাথা ছোট চোঙাকার ও চোখ ছোট। চোখ মোটা চোখের পাতা দ্বারা রক্ষিত। প্রাপ্তবয়স্ক এই প্রজাতির বনরুইয়ের মাথাসহ দেহের দৈর্ঘ্য ৫০-৬০ সেমি এবং লেজ ৫০-৮০ সেমি। লেজসহকারে আঁইশ দৈর্ঘ্যে ৭৯-৮৮ সেমি। আদর্শগতভাবে পুরুষ বনরুই আকারে স্ত্রীর চেয়ে বড়।
বিস্তৃতি
মালয়ী বনরুই বাংলাদেশ ছাড়াও দক্ষিণ-পূর্ব এশিয়া তথা থাইল্যান্ড, ইন্দোনেশিয়া (জাভা, সুমাত্রা, বোর্নিও, এবং সুন্দা দ্বীপপুঞ্জ), ভিয়েতনাম, লাওস, কম্বোডিয়া, মালয়েশিয়া, এবং সিংগাপুরে পাওয়া যায়।।
টাওয়ার অব লন্ডন
thumb|250px|ব্রিটিশ লাইব্রেরিতে প্রাপ্ত টাওয়ার অফ লন্ডনের একটি নকশা যা ১৬৮১ থেকে ১৬৮৯ এর মধ্যে অঙ্কিত হয়েছে thumb|450px|টাওয়ার অফ লন্ডন ১৯০৯ সালের ছবি thumb|250px|সুইস্রে টাওয়ার থেকে দেখা টাওয়ার অফ লন্ডনের একটি দৃশ্য
টাওয়ার অফ লন্ডন মূলত বেশ কয়েকটি টাওয়ারের সমন্বয়ে গঠিত মধ্য লন্ডনের একটি অন্যতম ঐতিহাসিক এবং দর্শনীয় স্থান। মূল লন্ডন শহরের সামান্য বাইরে টেম্‌স্‌ নদীর তীরে এই টাওয়ার অফ লন্ডন অবস্থিত।
চট্টগ্রাম ইন্টারন্যাশনাল মেডিকেল কলেজ
চট্টগ্রাম ইন্টারন্যাশনাল মেডিকেল কলেজ হলো বাংলাদেশের চট্টগ্রামে অবস্থিত একটি বেসরকারি মেডিকেল কলেজ। ২০১৩ সালে এটি চট্টগ্রাম মহানগরীর চান্দগাঁও থানায় প্রতিষ্ঠিত হয়। এটি চট্টগ্রাম মেডিকেল বিশ্ববিদ্যালয় ও চট্টগ্রাম বিশ্ববিদ্যালয় অধিভুক্ত একটি কলেজ। কলেজটিতে বিডিএস কোর্সও পড়ানো হয়।
কলেজটি পাঁচ বছর মেয়াদী কোর্স শেষে এমবিবিএস ও বিডিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল কর্তৃক স্বীকৃত।
অতিরিক্ত শিক্ষাক্রম কার্যক্রম
অতিরিক্ত শিক্ষাক্রম কার্যক্রম যেমন ক্রীড়া, সাংস্কৃতিক অনুষ্ঠান, জাতীয় উদ্‌যাপন, আন্তর্জাতিক দিবস, বিতর্ক ক্লাব, সামাজিক প্রোগ্রাম, আউটিং, ছাত্র পরামর্শ, নেতৃত্ব বিকাশ কর্মসূচী ইত্যাদি একজন শিক্ষকের পরিচালনায় স্টুডেন্টস অ্যাফেয়ার্স বিভাগ (স্টাড) দ্বারা পরিচালিত হয়।
অবকাঠামো
মেডিকেল কলেজটির সাথে ২৫০ শয্যার একটি হাসপাতাল রয়েছে যেটি চট্টগ্রাম ইন্টারন্যাশনাল মেডিকেল কলেজ ও হাসপাতাল নামে পরিচিত। চট্টগ্রাম ইন্টারন্যাশনাল মেডিকেল কলেজ (সিআইএমসি) বর্তমানে চট্টগ্রামের চান্দগাঁও থানার হাজী চান্দ মিয়া সড়কের শমসের পাড়াতে একটি ৬০,০০০ বর্গফুটের বহুতল ভবনে প্রতিষ্ঠিত। সমস্ত বিভাগ এবং অফিসগুলি সুসজ্জিত। কলেজটির এক-তলা বিশিষ্ট একটি ভবন নির্মাণের পরিকল্পনা রয়েছে।
আন্দ্রে শুর্লে
আন্দ্রে হোর্স্ট শুর্লে (জন্ম ৬ নভেম্বর ১৯৯০) একজন জার্মান পেশাদার ফুটবলার, যিনি প্রিমিয়ার লিগ ক্লাব চেলসি এবং জার্মানি জাতীয় দলে একজন ফরোয়ার্ড অথবা  উইঙ্গার হিসেবে খেলে থাকেন।
তিনি তার ক্লাব ক্যারিয়ার শুরু করেন ২০০৯ সালে জার্মান ক্লাব ১. এফএসভি মেইনজ ০৫ এর হয়ে। সেখানে ২ বছর কাটানোর পর ২০১১ সালে £৬.৫ মিলিয়ন ট্রান্সফার মূল্যে বায়ার ০৪ লেভারকুজেনে চলে আসেন। সেখানে তার উজ্জ্বল পারফর্মেন্সের মাধ্যমে তিনি প্রিমিয়ার লিগ ক্লাব চেলসির দৃষ্টি আকর্ষণ করতে সক্ষম হন যারা তাকে ২০১৩ সালে £১৮ মিলিয়ন ডলারের বিনিময়ে তাদের কলবে নিয়ে আসে।
লেটার ফ্রম এ ফাদার টু হিজ ডটার
লেটার ফ্রম এ ফাদার টু হিজ ডটার (অর্থ মেয়ের কাছে বাবার চিঠি) হচ্ছে ১৯২৯ সালে জওহরলাল নেহেরুর তার ১০ বছরের কন্যা ইন্দিরা গান্ধীকে পাঠানো ৩০ টি চিঠির সংকলন নিয়ে লেখা বই। এই চিঠিগুলো প্রকৃতি ও মানুষের ইতিহাস সংবলিত বিষয় নিয়ে লিখা ছিল, যা পুরোদস্তুর শিক্ষামুলক ছিল। যখন নেহেরু এই চিঠিগুলো লিখছিলেন, তিনি তখন এলাহাবাদে ছিলেন এবং ইন্দিরা ছিলেন মুসোরীতে। মুল চিঠিগুলো ইংরেজিতে লিখা হয়েছে; যা পরবর্তীতে ভারতীয় ঔপন্যাসিক মুনসি প্রেমচাঁদ হিন্দি ভাষায় অনুবাদ করেন। অনুদিত বইটির নাম ছিল 'পিতা কি পত্র পুতি কে নাম'।
তুরগা জলপ্রপাত
তুরগা জলপ্রপাত হল একটি সুন্দর পর্যটন গন্তব্য যা ভারতের পশ্চিমবঙ্গের পুরুলিয়ায় অযোধ্যা পার্বত্য রেঞ্জের কাছে অবস্থিত। বামনি নদীর উপর ২০০ ফুট উচ্চতা থেকে পতিত এই ক্যাসকেডিং জলপ্রপাতটি সমগ্র পশ্চিমবঙ্গের জীববৈচিত্র্যের একমাত্র জলপ্রপাত। স্থানটি প্রতিটি ঋতুতে একটি নতুন ধরনের সৌন্দর্য প্রদান করে, যা এটি ভ্রমণ এবং দর্শনীয় স্থান দেখার জন্য একটি আদর্শ গন্তব্যে পরিণত হয়।
অবস্থান এবং বৈশিষ্ট্য
তুরগা জলপ্রপাত পশ্চিমবঙ্গের বারিয়ার অযোধ্যা হিলস রোডে অবস্থিত। এটি গোর্শব্রু এবং ময়ুর পাহাড়ের মধ্য দিয়ে পড়ে এবং এটি একটি পাথুরে ভূখণ্ড দ্বারা বেষ্টিত। স্থানটি বিভিন্ন উদ্ভিদ এবং প্রাণীজগতে সমৃদ্ধ, এটি প্রকৃতি প্রেমীদের জন্য একটি আদর্শ গন্তব্য হিসাবে পরিণত হয়েছে।
সুবাহ বাংলার সুবাহদারদের তালিকা
মোগল আমলে সমগ্র দেশকে কয়েকটি প্রশাসনিক অঞ্চলে বিভক্ত করে শাসনকার্য পরিচালনা করা হতো। এই সব প্রসাশনিক অঞ্চলকে বলা হতো সুবাহ। যেকোন সুবাহ তথা প্রদেশের প্রশাসক বা গভর্নরকে সুবাহদার বলা হতো। সাধারণত উচ্চপদস্থ সরকারী কর্মকর্তা, সেনা কর্মকর্তা এবং শাহজাদাদের বা রাজবংশের বিশ্বস্ত ব্যক্তিদের সুবাহদার হিসেবে নিযুক্ত করে পাঠানো হতো। মোগলা সাম্রাজ্যের আমলে বর্তমানের বাংলাদেশ এবং ভারতের পশ্চিমবঙ্গ ও ওড়িশা পর্যন্ত বিস্তৃত অঞ্চল নিয়ে সুবাহ বাংলা গঠন করা হয়েছিলো। সুবাহ বাংলায় সুবাহদার হিসেবে বিভিন্ন ব্যক্তি এসে শাসনকার্য পরিচালনা করতেন।
তালিকা
সুবাহ বাংলার সুবাহদারদের তালিকা ও শাসনামল নিম্নে দেওয়া হলো:
লোকমান আহমদ আমীমী
মাওলানা লোকমান আহমদ আমীমী একজন বাংলাদেশি আলেম, ভাষা সৈনিক, বহু ভাষাবিদ, অনুবাদক ও লেখক। তিনি ১৯৫২ এর ভাষা আন্দোলনে সক্রিয়ভাবে অংশগ্রহণ করেছিলেন। তিনি মোহাম্মদপুর ঈদগাহ মাঠ জামে মসজিদের খতিব ছিলেন। এছাড়াও ঢাকা রেসিডেনসিয়েল মডেল কলেজের ধর্মীয় শিক্ষক ছিলেন। তিনি হাফিজ ইবনুল কাইয়িম কর্তৃক রচিত রূহ বিষয়ক গ্রন্থ ‘সিররূর রূহের’ বাংলায় অনুবাদ করেছিলেন, বাংলাদেশে ব্যাপক পাঠ্য, যা বিভিন্ন মাদ্রাসার সিলেবাসের অন্তর্ভুক্ত রয়েছে।
জীবনী
আমীমী ১৯২৮ সালে কুমিল্লা জেলার বরুড়া থানার বোয়ালিয়া গ্রামে এক মুসলিম পরিবারে জন্মগ্রহণ করেন।
তিনি ঢাকা আলিয়া মাদ্রাসার শিক্ষার্থী ছিলেন, ১৯৫২ সালে এই মাদ্রাসা পড়াকালীন ১৯৫২ এর ভাষা আন্দোলনে সক্রিয়ভাবে অংশগ্রহণ করেছিলেন। তার ভাষা আন্দোলনের অবদানের কথা ১৯৯০ সালে বাংলা একাডেমি থেকে প্রকাশিত অমর একুশে স্মারক গ্রন্থে উল্লেখ আছে। পরবর্তীতে আহমদ রফিক ও এম আর মাহবুব সম্পাদিত রাষ্ট্রভাষা আন্দোলন ইতিহাস ও অনুষঙ্গ গ্রন্থের দ্বিতীয় খন্ডে বায়ান্নর ভাষা আন্দোলন সম্পর্কে তার অবদানের কথা উল্লেখ আছে।
তিনি ১৯৬৩ সাল থেকে ২০১৮ সাল পর্যন্ত মোহাম্মদপুর ঈদগাহ মাঠ জামে মসজিদে ইমাম ও খতিব ছিলেন। এবং ঢাকা রেসিডেনসিয়েল মডেল কলেজে ১৯৭২ সাল থেকে ১৯৯৬ সাল পর্যন্ত ইসলাম ধর্মীয় শিক্ষক ছিলেন।
অবদান
আমীমী বাংলা, ইংরেজি, আরবি, ফারসি ও উর্দু ভাষায় পান্ডিত্য অর্জন করেছিলেন। আরবি ভাষার লেখক হাফিজ ইবনুল কাইয়িম কর্তৃক রচিত রূহ মূল্যবান গ্রন্থ ‘সিররূর রূহ’ তিনি বাংলায় অনুবাদ করেন। মুফতি আমিমুল ইহসানের লিখিত একাধিক গ্রন্থ উর্দু কিতাব বাংলায় অনুবাদ করেন এর মধ্যে উল্লেখযোগ্য গ্রন্থগুলো হলো:
উল্লেখযোগ্য অনুবাদ কর্ম
অনুবাদ কর্মের পাশাপাশি তিনি পত্রিকায় কলাম লিখতেন। ১৯৫২ সালের ভাষা আন্দোলন ও ১৯৭১ সালের মুক্তিযুদ্ধের স্মৃতিচারনা শাকের হোসাইন শিবলি কর্তৃক সম্পাদিত ‘একাত্তরের চেপে রাখা ইতিহাস, আলেম মুক্তিযোদ্ধার খোঁজে’ গ্রন্থে বর্ণিত হয়েছে।
টম স্পেন্সার
টমাস উইলিয়াম স্পেন্সার, ওবিই (Thomas Spencer; জন্ম: ২২ মার্চ, ১৯১৪ - মৃত্যু: ১ নভেম্বর, ১৯৯৫) লন্ডনের ডেপ্টফোর্ড এলাকায় জন্মগ্রহণকারী ইংল্যান্ডের সাবেক প্রথম-শ্রেণীর ক্রিকেটার ছিলেন। এছাড়াও, তিনি আন্তর্জাতিক ক্রিকেটে আম্পায়ারের দায়িত্ব পালন করেন। কাউন্টি ক্রিকেটে কেন্ট দলের পক্ষে প্রতিনিধিত্ব করেন টম স্পেন্সার।
আম্পায়ারিত্ব
খেলোয়াড়ী জীবন থেকে অবসর নেয়ার পর ১৭ টেস্টে ও ৬টি একদিনের আন্তর্জাতিকের ক্রিকেটে খেলা পরিচালনা করেন। তন্মধ্যে ১৯৭৫ সালের ক্রিকেট বিশ্বকাপের ফাইনালে ডিকি বার্ডের সাথে ওয়েস্ট ইন্ডিজ ও অস্ট্রেলিয়ার মধ্যকার খেলা পরিচালনা অন্যতম।
১৯৭৬ সালে ক্রিকেট খেলায় মূল্যবান সেবা প্রদানের জন্য তাকে ওবিই পদবী প্রদান করা হয়।
হাইফা বিশ্ববিদ্যালয়
ইউনিভার্সিটি অব হাইফা (University of Haifa, אוניברסיטת חיפה, جامعة حيفا) উপরে মাউন্ট হাইফা, ইজরায়েলের একটি সরকারি বিশ্ববিদ্যালয়। বিশ্ববিদ্যালয়টি ১৯৬৩ সালে প্রতিষ্ঠিত হয়েছিল, তৎকালীন হোস্ট শহরের মেয়র এটি প্রতিষ্ঠিত করেন ।
সংক্ষিপ্ত বিবরণ
১৮,১০০ শিক্ষার্থী স্নাতক সম্মান এবং স্নাতকোত্তর পর্যায়ে পড়াশুনা করেন, বিশ্ববিদ্যালয় বিভিন্ন বিষয়ের বিশেষজ্ঞদের দ্বারা পাঠদান ও গবেষণার প্রশিক্ষণ প্রদান করা হয়। সামাজিক বিজ্ঞান, মানবিক, আইন ও শিক্ষা বিষয়ে রয়েছে বিশেষ সুবিধা। বিশ্ববিদ্যালয় বিস্তৃতভাবে ছয়টি অনুষদ রয়েছে: মানবিক, সামাজিক বিজ্ঞান, আইন বিজ্ঞান ও বিজ্ঞান শিক্ষা, সমাজ কল্যাণ ও স্বাস্থ্য, গবেষণা এবং শিক্ষা ।
একটি প্রথম শ্রেণীর উচ্চ শিক্ষাপ্রতিষ্ঠান গড়ার লক্ষে হাইফা বিশ্ববিদ্যালয় ইহুদি এবং আরব জনগোষ্ঠী সমান শিক্ষার সুযোগ সৃষ্টি এবং বিশেষ করে উৎসাহিত করায় পারস্পরিক বোঝাপড়া এবং সহযোগিতার মধ্যে উচ্চ শিক্ষা প্রদান করে আসছে। বিশ্ববিদ্যালয়ের একটি কেন্দ্রে থেকে ছাত্রদের জন্য সব সেক্টরে ইসরায়েলি ইহুদী, মুসলমান, খ্রিস্টান, দ্রুজদের, ধর্মীয় ও ধর্মনিরপেক্ষ ছাত্র ছাড়াও অনেক ছাত্র যারা সারা বিশ্ব থেকে গবেষণা করার সুযোগ পাবে।
হাইফা বিশ্ববিদ্যালয়ে রয়েছে হিসিটি জাদুঘরের পুরুত্ব, শিল্প, বিভিন্ন গবেষণা কেন্দ্র ও প্রতিষ্ঠানসহ, বিবর্তন ইনস্টিটিউট, সেন্টার ফর দ্য স্টাডি অব দ্য ইনফরমেশন সোসাইটি, কেন্দ্র অধ্যয়নের জন্য জাতীয় নিরাপত্তা, পর্যটন রিসার্চ সেন্টার। বিশ্ববিদ্যালয়ে এছাড়াও হোস্ট একটি বড় আইবিএম রিসার্চ সেন্টার রয়েছে হাইফ বিশ্ববিদ্যালয় ক্যাম্পাসে ।
ভারত ও বাংলাদেশের মধ্যে পরিবহন ব্যবস্থা
থাম্ব|মানচিত্র, [[বাংলাদেশ|বাংলাদেশের সাথে পশ্চিমবঙ্গের সড়ক ও রেল যোগাযোগ ব্যবস্থা ]] ভারত ও বাংলাদেশের মধ্যে পরিবহন উভয় দেশের জন্য অনেক ঐতিহাসিক ও রাজনৈতিক তাৎপর্য বহন করে। ১৯৪৭ সালে বাংলা এবং ভারত ভাগ হয়ে যাওয়ার পর ৪৩ বছর ধরে এই দুই বাংলার মধ্যে সড়কপথে কোনো যোগাযোগ ছিল না। ১৯৯৯ সালে কলকাতা-ঢাকা বাস দুই বাংলাকে আবার সড়কপথে সংযুক্ত করে। তারপর ২০০১ সালে ঢাকা-আগরতলা বাসরুট চালু হয়।  এই রুট দুটি ভারতের সাথে বাংলাদেশের প্রধান যোগাযোগ হিসেবে ধরা যেতে পারে। বর্তমানে উভয় দেশের সরকার একটি বাসরুট শুরু করার কথা ভাবছেন যেটি ক্ল্কাতা থেকে ঢাকা হয়ে আগরতলা পর্যন্ত যাবে। বর্তমানে দুটি ট্রেন চলছে কলকাতা ও বাংলাদেশের মধ্যে মৈত্রী এক্সপ্রেস এবং বন্ধন এক্সপ্রেস।
পূর্বকথা
১৫ আগস্ট ১৯৪৭ তারিখে বাংলা দুই ভাগ হয়ে পশ্চিম অংশটি পশ্চিমবঙ্গ রাজ্যের জন্ম দেয়। পূর্ব অংশটি ভারত ভাগের ফলে জন্ম নেওয়া পাকিস্তান রাষ্ট্রের একটি প্রদেশ হয়ে ওঠে। পশ্চিম ও পূর্ব বাংলার মধ্যে সাংস্কৃতিক ও বাণিজ্যিক সম্পর্ক থাকা সত্ত্বেও উভয় রাষ্ট্রের মধ্যে প্রতিকূল দ্বিপক্ষীয় সম্পর্কগুলি পরিবহন সংযোগের ক্ষেত্রে খুব একটা ভাল প্রভাব ফেলতে পারে নি। ১৯৬৫-এর ভারত-পাকিস্তান যুদ্ধের প্রাদুর্ভাবে ঢাকা ও কলকাতার মধ্যে একমাত্র রেল যোগাযোগ যেটি ছিল সেটিও বন্ধ হয়ে যায়। ২০০৮ সালে মৈত্রী এক্সপ্রেস চালু হওয়ার আগে পর্যন্ত রেল যোগাযোগ বন্ধই ছিল।
কলকাতা–আগরতলা রোড লিঙ্ক
১৯৮০ সাল থেকে, বাণিজ্যিক যানবাহন চলাচলের জন্যে "বাংলা করিডোর" ব্যাবহারের উদ্দেশ্যে দুদেশের সরকারই আলাপ আলোচনার মধ্যে দিয়ে এক সমঝোতায় আসতে চেস্টা করছে। মুলত ভারতের সূদুর পুর্বের রাজ্যগুলিতে বাণিজ্যিক যানবাহন পৌঁছানোর জন্যে এই বাংলা করিডোর অত্যন্ত জরুরি।
এই ধরনের ব্যবস্থার সুবিধাগুলি হল,
২০০৬ সালে ত্রিপুরার রাজধানী আগরতলা এবং কলকাতাকে আরো কাছাকাছি পৌঁছে দেওয়ার জন্যে ঢাকার মধ্যে দিয়ে কলকাতা-আগরতলা রাস্তা বানানোর একটি প্রস্তাব রাখা হয়, এই প্রস্তাবিত রাস্তাটি পুরাতন রুটের তুলনায় প্রায় ৪০০কিমি কম। উল্লেখযোগ্য় ভাবে এটি পরিবহন খরচ কমাতে অনেক সাহায্য করবে।
তবে এই ধরনের ব্যবস্থা বাংলাদেশের পক্ষে রাজনৈতিকভাবে সংবেদনশীল।
২০১৫ সালের দোসরা জুন পরীক্ষামুলক ভাবে একটি বাস কলকাতা থেকে আগরতলা রুটে চালানো হয়। বাসটি ঢাকা হয়ে পাঁচশ কিমি পাড়ি দিয়ে আগরতলা পৌঁছায়। ৭ই জুন থেকে জনসাধারনের জন্যে বাস পরিষেবাটি চালু হয়।
ভারতের প্রধানমন্ত্রী নরেন্দ্র মোদী, বাংলাদেশের প্রধানমন্ত্রী শেখ হাসিনা এবং পশ্চিমবঙ্গের মুখ্যমন্ত্রী মমতা বন্দ্যোপাধ্যায় প্রথম যাত্রীবাহী বাসটির উদ্বোধন করেন।
কলকাতা–ঢাকা বাস
থাম্ব|দৌলতদিয়া ফেরিঘাট – [[পদ্মা নদী – গোয়ালন্দ বাংলাদেশ]] সরকারি পৃষ্ঠপোষকতায় ১৯৯৯ সালের ১৯শে জুন ঢাকা কলকাতা বাস চালু করা হয়। উদ্বোধনী বাসটিকে ঢাকায় প্রধানমন্ত্রী শেখ হাসিনা নিজে স্বাগত জানান। এই বাসটি ভারত পাকিস্তানের দিল্লি - লাহোর রুটের উদ্বোধনের কয়েক মাসের মধ্যেই চালু করা হয়। যদিও মিডিয়া এই রুটের প্রতি বিশেষ মনোযোগ দেয় নি, তবুও উচ্চ চাহিদা পূরণের জন্য বাসটির পরিষেবা আরো বাড়ানো হয়েছে।
শুধু বাণিজ্যিক সমৃদ্ধিই নয়, এই বাসরুটটি অসংখ্য ভাঙা হ্রদয় জুড়তে সাহায্য করেছে। দেশভাগের সময় যাদের পরিবার ভেঙে যায়, সেই অসংখ্য বিচ্ছিন্ন পরিবার তাদের আত্মীয়দের সাথে মিলিত হতে পারছে, নিজের শিকড় চিনতে দেখতে পারছে।
বাসটি এখনো নিরবচ্ছিন্নভাবে পরিষেবা প্রদান করে চলছে।
কলকাতা-ঢাকা বাস্রুটটি পশ্চিমবঙ্গ সারফেস ট্রান্সপোর্ট কর্পোরেশন এবং বাংলাদেশ রোড ট্রান্সপোর্ট কর্পোরেশন (বিআরটিসি) দ্বারা যৌথভাবে পরিচালিত হয়। ঢাকা থেকে সোমবার, বুধবার এবং শুক্রবার সকাল ৭ টা এবং সাড়ে ৭টায় বাসগুলি ছাড়ে। কলকাতা থেকে বাস ছাড়ে মঙ্গলবার, বৃহস্পতিবার এবং শনিবার সকাল সাড়ে৫টা, সাড়ে৮টা এবং দুপুর সাড়ে ৮টায়। রবিবার বাস বন্ধ। যাত্রাপথ মোট ৩৮০ কিমি(সাড়ে ১২ ঘণ্টার যাত্রাপথ)। ভারতের মধ্যে ৮০ কিমি এবং বাংলাদেশের মধ্যে ৩০০ কিমি।
ঢাকা–আগরতলা বাস
দীর্ঘ কয়েক বছরের আলোচনার পর ১১ই জুলাই ২০০১ সালে ঢাকা-আগরতলা বাস প্রথম চালু হয়। বাংলাদেশ এবং তার পূর্বাঞ্চলীয় প্রতিবেশী ভারতের ত্রিপুরা রাজ্যের মধ্যে একটি গুরুত্বপূর্ণ সংযোগ ব্যবস্থা এটি। ত্রিপুরায় প্রচুর বাংলাভাষী লোকের বাস, এবং কিছু আদিবাসী জনগোষ্ঠীও ত্রিপুরায় বাস করে যাদের সাথে পূর্ব বাংলাদেশের ঘনিষ্ঠ বাণিজ্যিক এবং সাংস্কৃতিক বন্ধন বিদ্যমান। আগরতলা থেকে আখাউড়া সীমান্তের চেকপোস্টের মাধ্যমে যাওয়া আসা করা যায়। ঢাকা ও আগরতলা সড়কের বাসযাত্রার সময় প্রায় ৪ (চার) ঘণ্টা
রেল যোগাযোগ
রেল যোগাযোগ সম্বন্ধে বিস্তারিত বিবরন নিচে দেওয়া হলোঃ
আকাশপথে (বিমান) যোগাযোগ
ঢাকা, দিল্লী ও কলকাতার মধ্যে সরকারী বিমানসংস্থা বিমান বাংলাদেশ এয়ারলাইনসের বিমান যোগাযোগ রয়েছে। বেসরকারী বিমানসংস্থা জেট এয়ারওয়েজ ভারতের কিছু গুরুত্বপূর্ণ শহরকে(মুম্বাই, কলকাতা, দিল্লীর) বাংলাদেশের সাথে যুক্ত করে। বাংলাদেশের বেসরকারী বিমানসংস্থা ইউনাইটেড এয়ারওয়েজ ঢাকার সাথে কলকাতা এবং চিটাগংকে সংযুক্ত করে।
অন্যান্য সূত্র
]
নেগেরি সেম্বিলান রাজ্য মসজিদ
ইতিহাস
মসজিদটি ১৯৬৫ থেকে ১৯৬৭ সালের মধ্যে নির্মিত হয়েছিল। এই মসজিদটি আনুষ্ঠানিকভাবে ১৯৬৭ সালের ২৪ নভেম্বর নেগেরি সেম্বিলানের প্রয়াত ইয়াং ডি-পের্টুয়ান বেসার, আলমারহুম তুয়ানকু জাফর ইবনি আলমারহুম তুয়ানকু আবদুল রহমানের দ্বারা অনুষ্ঠানিকক ভাবে খোলা হয়েছিল।
নির্মাণকৌশল
স্থাপত্য নকশা করেছেন দত্ত বাহারউদ্দিন আবু কাসিমের নেতৃত্বে আরকিটেক জুড়ুবিনা বার্তিগা এবং পরামর্শক প্রকৌশলী ছিলেন ওভে-অরূপ ডান রাকান-রাকন। এর স্থাপত্যটি আধুনিকতাবাদী এবং মিনাঙ্গকাবাউ শৈলীর সংমিশ্রণ।
মাণসা রাজ্য
মাণসা রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো মাণসা, যা বর্তমানে গুজরাত রাজ্যের গান্ধীনগর জেলায় অবস্থিত৷
ইতিহাস
আয়তনে ক্ষুদ্র হলেও ১৯৪৩ খ্রিস্টাব্দের ডিসেম্বর মাসে বরোদা রাজ্যে যুক্ত হওয়া ক্ষুদ্রতর রাজ্যগুলির বহির্ভুত ছিলো ও তুলনামূলক বৃহত্তর ছিলো এটি৷ রাজ্যটি ৬৫ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৮৯২ খ্রিস্টাব্দের জনগণনা অনুসারে এর জনসংখ্যা ছিলো ১৩২৯৯ জন৷ ১৯৪৭ খ্রিস্টাব্দে ভারতের স্বাধীনতা লাভের পর মাণসা রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।
শাসকবর্গ
মাণসা দেশীয় রাজ্যের শাসকগণ রাওয়াল উপাধিতে ভূষিত হতেন৷
সিউডোকোলাডেনিয়া ফতুয়া
রুডি পাইড ফ্ল্যাট(বৈজ্ঞানিক নাম: Pseudocoladenia fatua (Evans)) হেসপারিডি (Hespaeriidae) বা স্কিপারস (Skippers) গোত্র ও পায়ারজিনি (Pyrginae) উপ-গোত্রের অন্তর্ভুক্ত প্রজাতি।
বিস্তার
এই প্রজাতি ভারত এর সিকিম থেকে অরুনাচল প্রদেশ, ভূটান এবং মায়ানমার এর বিভিন্ন অঞ্চলে দেখা যায়।
আরিয়ালুর
আরিয়ালুর দক্ষিণ ভারতের তামিলনাড়ু রাজ্যে অবস্থিত আরিয়ালুর জেলার সদর শহর। শহরটির পরিধিতে রয়েছে যথেষ্ট পরিমাণে চুনাপাথরের খনি এবং সাতটি সিমেন্ট কলসহ দুটি চিনির কল। দক্ষিণ ভারতে ব্রিটিশ শাসন শুরু হওয়ার পর থেকে ১৯৪৭ খ্রিস্টাব্দে ভারতের স্বাধীনতা লাভ অবধি আরিয়ালুর পূর্বতন ত্রিচিনোপলি জেলার অন্তর্গত ছিল। ১৯৪৭ খ্রিস্টাব্দ থেকে ১৯৯৫ খ্রিস্টাব্দ পর্যন্ত এটি তিরুচিরাপল্লী ও ২০০৭ খ্রিস্টাব্দ পর্যন্ত এটি তিরুচিরাপল্লী থেকে গঠিত পেরম্বালুর জেলার অন্তর্ভুক্ত ছিলো৷ ২০০৭ খ্রিস্টাব্দে পেরম্বালুর থেকে আরিয়ালুর জেলা গঠিত হয় ও আরিয়ালুর শহরকে জেলাসদর নির্বাচন করা হয়৷ শহরটি কাবেরী বদ্বীপ অঞ্চলের উর্বর ভূমির ওপর অবস্থিত, ফলে শহরের উপকণ্ঠে চাষাবাদের প্রাচুর্য দেখা যায়৷
ইতিহাস
চোল সাম্রাজ্যের পতনের পর বিজয়নগর সাম্রাজ্য আরিয়ালুরে আধিপত্য বিস্তার করে এবং নিদর্শন স্বরূপ কোদণ্ডরাম মন্দিরের মতো শহরে একাধিক নির্মাণ করেন৷
১৭৪১ খ্রিস্টাব্দে মারাঠা তিরুচিরাপল্লী দখল করে এবং তৎকালীন রাজা চন্দ সাহেবকে বন্দী করে। চন্দ সাহেব ১৭৪৮ মধ্যে নিজের সাম্রাজ্য সুরক্ষিত করতে সফল হন এবং শীঘ্র নবাবের হয়ে কর্ণাটের আর্কট নবাব আনোয়ারুদ্দিন ও তার পুত্র মহম্মদ আলির বিরুদ্ধে যুদ্ধ শুরু করেন৷
মোহাম্মদ আলী আরিয়ালুর এবং উদয়রপালয়মের দুটি পালয়ম দখল করতে উদ্যোগী হন। তার সহায়ক ইউসুফ খানের উপস্থিতিতে তিনি বিদ্রোহ দমন করতে অক্ষম হন। ১৭৬৪ খ্রিস্টাব্দে মাদ্রাজ কাউন্সিলের কাছে তিনি এই বিষয়টি উপস্থাপন করলে ১৭৬৫ খ্রিস্টাব্দের তেসরা জানুয়ারি কাউন্সিলে থেকে তিনি সৈন্য সাহায্যপ্রাপ্ত হন। উদমাত উল ওমর এবং ডোনাল্ড ক্যাম্পবেলের প্রচেষ্টায় তারা আরিয়ালুর দখল করে। শাসক দল তাদের অনুগামীদের নিয়ে উদয়রপালয়মে পলায়ন করেন। ওই বছর উনিশে জানুয়ারি ব্রিটিশ ও মোহাম্মদ আলীর সৈন্যদল উদয়রপালয়ম অবধি অভিযান করেন। পলিগার সৈন্য পরাস্ত হয় এবং পালয়ম দখল হয়। দুই পলিগার পলায়ন করে ও তৎকালীন ওলন্দাজ উপনিবেশ তরঙ্গমপাড়িতে আশ্রয় নেয়৷ এই দখলের ফলে নবার আর্কট থেকে তিরুচিরাপল্লী পর্যন্ত নির্দিধায় নিজরাজ্য বিস্তার করেন৷
এর পরবর্তী ইতিহাসে হায়দার আলি ও টিপু সুলতান ব্রিটিশদের প্রধান প্রতিদ্বন্দ্বী হয়ে ওঠে৷ ১৮০১ খ্রিস্টাব্দে টিপু সুলতান মারা গেলে ব্রিটিশরা কর্ণাটে আধিপত্য বিস্তার করে৷
১৯৯৫ খ্রিস্টাব্দে তিরুচিরাপল্লী ত্রিখণ্ডিত হয় ও নতুন পেরম্বালুর ও কারূর জেলা তৈরি হয়৷ ২০০৭ খ্রিস্টাব্দে ২৩শে নভেম্বর পেরম্বালুর থেকে সরকারিভাবে আরিয়ালুর জেলায় উন্নীত হয়৷
প্রশাসন ও রাজনীতি
ব্রিটিশ শাসনকালে শেষ দিকে ১৯৪৩ খ্রিস্টাব্দে আরিয়ালুর একটি দ্বিতীয় শ্রেণীর নগর পঞ্চায়েতে পরিণত হয়৷ ১৯৯৫ খ্রিস্টাব্দে একটি প্রথম শ্রেণীর নগর পঞ্চায়েতে উন্নীত হয় ফরে ২০০৪ অক্টোবর মাসে এটি বিশেষ শ্রেণীর নম্বর পঞ্চায়েতের পরিণত হয়। জয়ঙ্কোণ্ডম হল আরিয়ালুর জেলার প্রথম পৌরনিগম। ২০০৪ খ্রিস্টাব্দের ডিসেম্বর মাসে এটি তৃতীয় পর্যায়ের পৌরনিগমে পরিণত হয়।
জনসংখ্যার উপাত্ত
২০১১ খ্রিস্টাব্দের ভারতের জনগণনা অনুসারে আরিয়ালুর শহরের জনসংখ্যা ২৮,৯০২ জন। শহরটিতে প্রতি হাজার পুরুষে নারী সংখ্যা ১০১৪ জন, জাতীয় গড় লিঙ্গানুপাত ৯২৯ থেকে বেশি। মোট জনসংখ্যার ২,৯৭৭ জন 6 বছর অনূর্ধ্ব শিশু যার মধ্যে শিশুপুত্র ১,৫৩৮ জন এবং শিশুকন্যা ১,৪৩৯ জন। তপশিলি জাতি এবং তপশিলি উপজাতি জনসংখ্যার শতকরা ভাগ যথাক্রমে ১১.২৬ ও ০.০৩। শহরটির গড় সাক্ষরতার হার ৭৬.০৪ শতাংশ যা জাতীয় গড় ৭২.৯৯ থেকে অধিক। শহরটির পরিবার সংখ্যা ৭,৩১৯ জন। মোট কর্মী সংখ্যা ১০,২৮৩ জন, যার মধ্যে ৩১৫ জন কৃষক, ৬৭০ জন মূল কৃষিকর্মী, ২৯৮ জন পরিচারন, ৭,১৬৫ জন অন্যান্য কর্মী, ১,৮৩৫ জন প্রান্তীয় কর্মী, ১৫৯ জন প্রান্তীয় প্রান্তীয় কৃষক এবং বাকী অন্যান্য৷ ২০০৮ খ্রিস্টাব্দের তথ্য অনুসারে শহরে আটটি বস্তি রয়েছে, যেখানে শহরের জনসংখ্যার প্রায় ২১ শতাংশ, ৫,৯০৭ জন বসবাস করেন৷
যোগাযোগ
আরিয়ালুর পৌরনিগমের অন্তর্গত রাস্তা, কংক্রিট রাস্তা , বিটি রাস্তা , ডব্লুবিএম রাস্তা এবং মাটির রাস্তা ৷ আরিয়ালুর থেকে প্রাত্যহিক আন্তঃনগর বাস পরিষেবা রয়েছে৷ এগুলির মধ্যে তিরুচিরাপল্লী, চিদম্বরম, জয়ঙ্কোণ্ডম, পেরম্বালুর এবং তাঞ্জাবুর উল্লেখ্য৷ আরিয়ালুর রেলওয়ে স্টেশনটি চেন্নাই-তিরুচিরাপল্লী রেলপথের ওপর অবস্থিত, এছাড়া তুতিকোরিন ও মাদুরাই রেলওয়ে স্টেশনও সহজগম্য৷
আরিয়ালুর রেলওয়ে স্টেশন থেকে অতিক্রম করা উল্লেখযোগ্য এক্সপ্রেস ট্রেনগুলি হলো; পল্লবন সুপারফাস্ট এক্সপ্রেস, রকফোর্ট সুপারফাস্ট এক্সপ্রেস, পার্ল সিটি এক্সপ্রেস, ভাইগাই সুপারফাস্ট এক্সপ্রেস প্রভৃতি৷
দ্পাল-'ব্যোর-র্গ্যা-ম্ত্শো (গানদেন ত্রিপা)
দ্পাল-'ব্যোর-র্গ্যা-ম্ত্শো (১৫২৬-১৫৯৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঞ্চবিংশ দ্গা'-ল্দান-খ্রি-পা বা প্রধান ছিলেন।
সংক্ষিপ্ত জীবনী
দ্পাল-'ব্যোর-র্গ্যা-ম্ত্শো ১৫২৬ খ্রিষ্টাব্দে তিব্বতের স্তোদ-লুং-রাম-পা নামক স্থানে জন্মগ্রহণ করেন। তিনি স্ক্যোর-মো-লুং, রা-স্তোদ , র্গ্যুদ-স্তোদ  প্রভৃতি মহাবিদ্যালয় থেকে ধর্মশিক্ষা লাভ করেন। তার উল্লেখযোগ্য শিক্ষক ছিলেন পঞ্চদশ দ্গা'-ল্দান-খ্রি-পা পান-ছেন-ব্সোদ-নাম্স-গ্রাগ্স-পা, একবিংশ দ্গা'-ল্দান-খ্রি-পা দ্গে-লেগ্স-দ্পাল-ব্জাং, অভিধর্মকোশ বিষয়ের শিক্ষক ল্হা-দ্বাং-দ্পাল-'ব্যোর  প্রভৃতি। একবিংশ দ্গা'-ল্দান-খ্রি-পা দ্গে-লেগ্স-দ্পাল-ব্জাং তাকে শিক্ষার্থী ও ভিক্ষুর শপথ দান করেন। পরবর্তীকালে তিনি রা-স্তোদ , র্গ্যুদ-স্তোদ  ও  দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে মহাবিদ্যালয়ে অধ্যাপনা করেন। তিনি ১৫৮২ খ্রিষ্টাব্দে দ্গা'-ল্দান বৌদ্ধবিহারের পঞ্চবিংশ দ্গা'-ল্দান-খ্রি-পা হিসেবে মনোনীত হন এবং আট বছর ঐ পদে থাকেন। তিনি চতুর্থ দলাই লামার নাম রাখেন য়োন-তান-র্গ্যা-ম্ত্শো। দ্গা'-ল্দান-খ্রি-পা পদ থেকে অবসরের পর তিনি র্গ্যাল-খাং-র্ত্সে  নামক স্থানে বাস করেন ও মঙ্গোলিয়া যাত্রা করে ধর্মশিক্ষাদান করেন।
মেহের আফরোজ শাওন
মেহের আফরোজ শাওন (জন্ম: ১২ অক্টোবর ১৯৮১) একজন বাংলাদেশি অভিনেত্রী, নৃত্যশিল্পী, সঙ্গীতশিল্পী, পরিচালক ও স্থপতি। তিনি বাংলাদেশী কথাসাহিত্যিক হুমায়ূন আহমেদের দ্বিতীয় স্ত্রী ছিলেন।
জন্ম
শাওনের ১২ অক্টোবর ১৯৮১ সালে। তার বাবা মোহাম্মাদ আলী ও মাতা তহুরা আলী। তহুরা আলী জাতীয় সংসদের সংরক্ষিত মহিলা আসনের সদস্য ছিলেন।
কর্মজীবন
নৃত্যশিল্পী হিসেবে শাওন বাংলাদেশী শিশু শিল্পীদের জন্য রিয়েলিটি টেলিভিশন প্রতিযোগিতা নতুন কুঁড়িতে বিজয়ী হন।  ১৯৯৬ সালে হুমায়ূন আহমেদের নক্ষত্রের রাত ধারাবাহিক নাটকে অভিনয়ের মাধ্যমে তিনি অভিনয় জীবন শুরু করেন। অভিনয় জীবনে তিনি অনেক জনপ্রিয় নাটক ও চলচ্চিত্রে অভিনয় করেন। তার অভিনীত নাটক দর্শক মহলেও ব্যাপক জনপ্রিয়তা লাভ করে।
কেনেথ উইশার্ট
কেনেথ লেসলি কেন উইশার্ট (Kenneth Wishart; জন্ম: ২৮ নভেম্বর, ১৯০৮ - মৃত্যু: ১৮ অক্টোবর, ১৯৭২) লন্ডনে জন্মগ্রহণকারী ইংরেজ বংশোদ্ভূত ওয়েস্ট ইন্ডিয়ান আন্তর্জাতিক ক্রিকেটার ও প্রশাসক ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩৫ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ব্রিটিশ গায়ানা দলের প্রতিনিধিত্ব করেন কেন উইশার্ট নামে পরিচিত কেনেথ উইশার্ট। দলে তিনি মূলতঃ বামহাতি ব্যাটসম্যান হিসেবে খেলতেন।
প্রথম-শ্রেণীর ক্রিকেট
লন্ডনে জন্মগ্রহণকারী কেনেথ উইশার্ট জর্জটাউনের স্বাস্থ্যবিভাগীয় প্রথম চিকিৎসা কর্মকর্তার দ্বিতীয় সন্তান ছিলেন। জর্জটাউনের কুইন্স কলেজে অধ্যয়ন করেন। উদ্বোধনী ব্যাটসম্যান হিসেবে পর্যাপ্ত জ্ঞানের অধিকারী ছিলেন। ১৯২৮-২৯ মৌসুম থেকে ১৯৪৬-৪৭ মৌসুম পর্যন্ত কেনেথ উইশার্টের প্রথম-শ্রেণীর খেলোয়াড়ী জীবন চলমান ছিল।
১৯২৯-৩০ মৌসুমে সফররত ইংরেজ দলের বিপক্ষে ব্রিটিশ গায়ানার সদস্যরূপে উপর্যুপরী দুই খেলায় ৮৮ ও ৭৭ রান তুলেন। তবে, টেস্ট খেলায় অংশগ্রহণের জন্যে তাকে ১৯৩৪-৩৫ মৌসুমে ইংল্যান্ড দলের ক্যারিবীয় অঞ্চলে আগমন পর্যন্ত অপেক্ষার প্রহর গুণতে হয়েছিল।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন কেনেথ উইশার্ট। ১৪ ফেব্রুয়ারি, ১৯৩৫ তারিখে জর্জটাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৩৫ সালে জর্জটাউনে অনুষ্ঠিত টেস্টে ওয়েস্ট ইন্ডিজের সদস্যরূপে খেলেন। আর. ই. এস. ওয়াটের নেতৃত্বাধীন ইংল্যান্ড দলের বিপক্ষে ঐ টেস্টের প্রথম ইনিংসে দলীয় সংগ্রহ ১৮৪ রানের মধ্যে তার সংগ্রহ ছিল ৫২। রান আউটে বিদেয় নেন তিনি। দ্বিতীয় ইনিংসে তিনি শূন্য রানে বব ওয়াটের বলে এলবিডব্লিউ’র মাধ্যমে বিদেয় হন। কিন্তু, ঐ সময়ে দল গঠনের নীতিমালায় টেস্ট দলে ছয় জন ও বাদ-বাকীদেরকে সংশ্লিষ্ট অঞ্চলের খেলোয়াড়দের নিয়ে একাদশ গঠনের কারণে তাকে আর ওয়েস্ট ইন্ডিজ দলে খেলতে দেখা যায়নি। তবে, ক্রিকেটবোদ্ধাদের ধারণা যে, তিনি পাঁচ বছর পূর্বেই তার স্বর্ণালী সময় ফেলে রেখে এসেছেন।
প্রশাসনে অংশগ্রহণ
ক্রিকেট খেলা থেকে অবসর গ্রহণের পর প্রশাসকত্বের দিকে ধাবিত হন। অনেকগুলো বছর ওয়েস্ট ইন্ডিজ ক্রিকেটের অন্যতম শীর্ষস্থানীয় প্রশাসকের ভূমিকায় অবতীর্ণ হন। গায়ানার প্রতিনিধি হিসেবে ওয়েস্ট ইন্ডিজ বোর্ডের সদস্য ছিলেন। ১৯৪৯ থেকে ১৯৭২ সালের শুরুতে অবসর গ্রহণের পূর্ব-পর্যন্ত এ দায়িত্ব পালন করেন। ১৯৬০-এর দশকের শুরুতে সংক্ষিপ্তকালের জন্যে বোর্ডের সম্পাদক ছিলেন। মৃত্যুকালীন গায়ানা সিএ’র সভাপতি ছিলেন। দৃশ্যতঃ মর্যাদাপূর্ণ জর্জটাউন সিসি-সহ বোর্দার টেস্ট ক্রিকেট মাঠের কর্তৃত্ব তার নিয়ন্ত্রণে ছিল।
গায়ানীয় ব্যবসায়িক জগতে শীর্ষস্থানীয় ব্যক্তিত্বে পরিণত হন। কনিষ্ঠ কেরানি থেকে বুকার্স থেকে অবসর গ্রহণের পূর্বে নির্বাহী পরিচালকের দায়িত্বে ছিলেন। ১৮ অক্টোবর, ১৯৭২ তারিখে ৬৩ বছর বয়সে ডেমেরারার জর্জটাউন এলাকায় কেনেথ উইশার্টের দেহাবসান ঘটে।
ইন্দোনেশিয়া-পেরু সম্পর্ক
ইন্দোনেশিয়া-পেরু সম্পর্ক, ইন্দোনেশিয়া এবং পেরু এর মাঝে বিদ্যমান দ্বিপাক্ষিক সম্পর্ককে নির্দেশ করে। উভয় দেশই একে অপরকে, নিজেদের পণ্যের জন্য আকর্ষণীয় এবং সম্ভাবনাময় বাজার হিসেবে দেখে। এর সাথেই, উভয় দেশই নিজেদের মধ্যকার সম্পর্ককে আরও দৃঢ় করতে আগ্রহী, এবং বাণিজ্যিক সম্পর্ক জোরদার করে বাণিজ্যের পরিমাণ বৃদ্ধির ব্যাপারেও দেশদুটি আগ্রহী। পেরুর রাজধানী লিমাতে ইন্দোনেশিয়ার স্থায়ী দূতাবাস রয়েছে। অপরদিকে, ইন্দোনেশিয়ার রাজধানী জাকার্তায় পেরুর স্থায়ী দূতাবাস রয়েছে। ইন্দোনেশিয়া এবং পেরু, উভয় দেশই এশিয়া-প্যাসিফিক ইকোনমিক কো-অপারেশন, বিশ্ব বাণিজ্য সংস্থা (ডব্লিউটিও), জোট-নিরপেক্ষ আন্দোলন (ন্যাম) এবং ফোরাম অব ইস্ট এশিয়া-লাতিন আমেরিকা কো-অপারেশন এর সদস্য।
ইতিহাস
১৯৭৫ সালের ১২ আগস্ট আনুষ্ঠানিকভাবে ইন্দোনেশিয়া এবং পেরু এর মধ্যে কূটনৈতিক সম্পর্ক স্থাপিত হয়। সেই সময়, ব্রাজিলে অবস্থিত ইন্দোনেশীয় দূতাবাস, পেরু সম্পর্কিত বিষয়াবলী এবং কার্যক্রম দেখাশোনা করত। যদিও পরে, ইন্দোনেশিয়া পেরুতে নিজেদের দূতাবাস স্থাপন করে।
১৯৯২ সালের ১ নভেম্বর, পেরু সরকার, ইন্দোনেশিয়ার রাজধানী জাকার্তায় তাদের দূতাবাস স্থাপন করে। কার্যকারিতা বৃদ্ধি এবং পেরুর সঙ্গে কূটনৈতিক সম্পর্ক দৃঢ় করা এবং দুই দেশের মধ্যকার সমন্বয় বৃদ্ধির লক্ষ্যে ২০০২ সালের ২০ ফেব্রুয়ারি, পেরুর রাজধানী লিমায় ইন্দোনেশিয়া তাদের দূতাবাস স্থাপন করে।
ব্যবসা এবং বাণিজ্য
পেরুর বিনিয়োগকারীরা কূটনৈতিক সম্পর্ক স্থাপনের পর সর্বদাই ইন্দোনেশিয়ায় বিনিয়োগের সুযোগ চেয়েছে। বিশেষ করে কোমল পানীয় বিপণনের খাতে। বিগ কোলা নামক পেরুর কোম্পানি, ইন্দোনেশিয়ার বাজারে তাদের পণ্য ছাড়ে এবং ইন্দোনেশিয়ার বাজারে তারা উল্লেখযোগ্য ব্যবসায়িক সাফল্য লাভ করে। বিগ কোলা কোম্পানির এ সাফল্যে অন্য বিভিন্ন পেরুর কোম্পানি ইন্দোনেশিয়ায় বিনিয়োগে আগ্রহী হয়েছে।
ইন্দোনেশিয়ান সেন্ট্রাল স্ট্যাটিস্টিকস এজেন্সি (বিপিএস) এর উপাত্ত থেকে পাওয়া যায়, ২০১১ সালে, ইন্দোনেশিয়া এবং পেরু এর মধ্যকার বাণিজ্যের পরিমাণ ছিল ২১৩.৩৭ মিলিয়ন (২১.৩৩ কোটি) মার্কিন ডলারের। এই দ্বিপাক্ষিক বাণিজ্যে, ব্যাপক বাণিজ্য ঘাটতি রয়েছে, এবং এই বাণিজ্য ঘাটতি পেরুর ক্ষেত্রে রয়েছে। পেরুতে, ইন্দোনেশিয়ার প্রধান রপ্তানি পণ্য হল, রাবার, কাঠজাত পণ্য, ক্রীড়া জুতা, কাগজ, পোশাক, মোটরসাইকেলের যন্ত্রাংশ, অ্যালুমিনিয়াম, কাঁচ, সিরামিক, প্লাস্টিক এবং ইলেকট্রনিক যন্ত্রপাতি। অপরদিকে ইন্দোনেশিয়াতে, পেরুর প্রধান রপ্তানি পণ্য হল, মৎস্য খাদ্য, পশু খাদ্য, ঔষধ, আঙ্গুর, আটা এবং সার। ২০১৩ সালের অক্টোবর মাসে, কৃষিখাতে সমন্বয়ের জন্য ইন্দোনেশিয়া এবং পেরু একটি সমঝোতা স্মারক সাক্ষর করে।
অগ্নিনির্বাপক পানির কল
অগ্নিনির্বাপক পানির কল বলতে কোনও লোকালয়ের পানি (জল) সরবরাহ ব্যবস্থার সাথে একটি সংযোগবিন্দু হিসেবে ব্যবহৃত এক ধরনের কলকে বোঝায়, যাতে অগ্নিনির্বাপণ কর্মীরা সেটির মাধ্যমে তাদের জরুরি অগ্নিনির্বাপণ কাজের জন্য দ্রুত, সহজে ও নির্ভরযোগ্যভাবে পানি (জল) আহরণ করতে পারে। অগ্নিনির্বাপক পানির কল সক্রিয় অগ্নি সুরক্ষা ও কোনও শহরের অগ্নিনির্বাপণ অবকাঠামোর একটি অত্যন্ত গুরুত্বপূর্ণ অংশ। ভূগর্ভস্থ অগ্নিনির্বাপক পানির কল কমপক্ষে ১৮শ শতক থেকেই ইউরোপ ও এশিয়া মহাদেশের বিভিন্ন স্থানে ব্যবহৃত হওয়া শুরু হয়। বর্তমানে ভূমির উপরে স্থাপিত ছোট থাম বা খাম্বার মতো দেখতে অগ্নিনির্বাপক পানির কলগুলি ১৯শ শতকে উদ্ভাবন করা হয়।
অন্য ভাষায়
অগ্নিনির্বাপক পানির কলকে ইংরেজিতে ফায়ার হাইড্রেন্ট, ফায়ারপ্লাগ বা ফায়ারকক (প্রাচীন নাম) হিসেবে ডাকা হয়।
বিবরণ
সড়কের নিচে ভূগর্ভে বৃহত্তর পানি সরবরাহ ব্যবস্থার সাথে একটি উচ্চচাপে রক্ষিত পানির নলের জালকব্যবস্থা সংযুক্ত থাকে। অগ্নিনির্বাপক পানির কলটি সড়কের উপরে দৃশ্যমান একটি স্থাপনা, যা ঐ ব্যবস্থার সংযোগবিন্দু হিসেবে কাজ করে। উচ্চ পানির চাপ সহ্য করার জন্য কলটি সাধারণত শক্তপোক্ত উপাদান যেমন ঢালাই লোহা দিয়ে তৈরি করা হয়।
গুরু (২০০৩-এর চলচ্চিত্র)
গুরু হল ২০০৩ -এ মুক্তিপ্রাপ্ত স্বপন সাহা পরিচালিত বাংলা ভাষার ভারতীয় চলচ্চিত্র, এতে মিঠুন চক্রবর্তী, তাপস পাল, শুভেন্দু চট্টোপাধ্যায় এবং যীশু সেনগুপ্ত প্রমুখ অভিনয় করেছেন। চলচ্চিত্রটি রজনীকান্ত অভিনীত তামিল ব্লকবাস্টার বাদশা চলচ্চিত্রের পুনর্নির্মাণ, যা নিজেই হিন্দি হাম চলচ্চিত্রের ওপর ভিত্তি করে নির্মীত এবং সম্প্রতি বাংলাদেশে এফ আই মানিক পরিচালিত মান্না ও পূর্ণিমা অভিনীত সুলতান চলচ্চিত্রটি ২০০১ সালে পুননির্মীত হয়।
অগ্নিনির্বাপক পানির কল
বিবরণ
যখন অগ্নিনির্বাপণ কর্মীদের পানির সরবরাহের প্রয়োজন হয়, তখন তারা তাদের নমনীয় পানির নলকে (হোসপাইপ) ঐ পানির কলের একটি পানি নির্গমপথের (আউটলেট) সাথে সংযুক্ত করে নেয়। এরপর তারা একটি বিশেষ রেঞ্চ (wrench) দিয়ে মোচড় দিয়ে পানির কলটির কপাটিকা মোচড় দিয়ে খুলে নেয় এবং এভাবে উচ্চচাপে থাকা পানি অগ্নিনির্বাপণ কর্মীর পানি ছেটানোর নল তথা হোসপাইপের ভেতর দিয়ে তীব্রবেগে প্রবাহিত হওয়া শুরু করে। এরূপ উচ্চচাপের তীব্র গতিবেগের পানির সাহায্যে আরও দক্ষভাবে অগ্নি নির্বাপণ সম্ভব হয়।
গুরু (২০০৩-এর চলচ্চিত্র)
কাহিনি
গুরু একটি অপরাধ বিষয়ক চলচ্চিত্র, যেখানে মিঠুন চক্রবর্তী (রাজা/গুরু) প্রতিশোধের চরিত্রে অভিনয় করে।
মুক্তি
চলচ্চিত্রটি ২০০৩ সালে মুক্তি পায় এবং বাংলায় ব্যাপক সাফল্য অর্জন করেছিল।
অগ্নিনির্বাপক পানির কল
বিবরণ
অননুমোদিত ব্যবহার বা ধ্বংসপ্রবণতা প্রতিরোধ করার জন্য অগ্নিনির্বাপক পানির কলগুলিতে সাধারণত একটি তালা ব্যবস্থা থাকে, এবং একটি বিশেষ চাবি-জাতীয় উপকরণ ব্যবহার করে তবেই এটি চালানো যায়। পানি নির্বাপক নলটির নির্ভরযোগ্যতা নিশ্চিত করতে সঠিক রক্ষণাবেক্ষণ ও নিয়মিত তদারকি খুবই গুরুত্বপূর্ণ, কেননা এগুলি ঠিকমত কাজ করলে আগুনজনিত জরুরি অবস্থায় অনেক ব্যক্তির প্রাণহানি ও সম্পত্তির ক্ষয়ক্ষতি বন্ধ করা সম্ভব।
অগ্নিনির্বাপক পানির কলগুলিকে সাধারণত উজ্জ্বল লাল বা হলুদ রঙে রঙ করা হয়ে থাকে, যাতে অনেক দূর থেকে এগুলি দৃশ্যমান হয় এবং যাতে এগুলিকে জরুরি অবস্থায় সহজেই শনাক্ত করা যায়। রাত্রীকালীন বা কম আলোতে সংঘটিত কর্মকাণ্ডে সহায়তা করার জন্য কিছু কিছু পানির কলকে প্রতিফলক রঙে বা প্রতিফলক চিলতে দ্বারা আবৃত করা হতে পারে, যাতে অগ্নিনির্বাপণ কর্মীরা অন্ধকারেও সেটি শনাক্ত করতে পারে। এগুলিকে এমন জায়গায় স্থাপন করা হয় যাতে অগ্নিনির্বাপণ গাড়ি ও পানি ছেটানোর নল (হোসপাইপ) সহজেই এটির সাথে সংযুক্ত হতে পারে। কলের ভিত্তিটি প্রশস্ত রাখতে হয়, যাতে এটি ব্যবহারের সময় উল্টে না পড়ে। পানির কলে একাধিক উচ্চতায় ও কোণে একাধিক নির্গমপথ থাকে, যাতে অগ্নিনির্বাপণ কর্মীরা তাদের চাহিদামত যেকোনওটির সাথে সংযুক্ত হতে পারে।
স্ট্রিট শিট
ডান|থাম্ব|267x267পিক্সেল| [[সান ফ্রান্সিস্কো|সান ফ্রান্সিসকোতে এক মহিলা বিক্রয়কর্মী ]] স্ট্রিট শিট ক্যালিফোর্নিয়ার সান ফ্রান্সিসকোতে প্রকাশিত ও বিক্রি হওয়া একটি পথ পত্রিকা, যা শহরের গৃহহীন মানুষের সমস্যা এবং দারিদ্র্য ও আবাসন সম্পর্কিত বিষয়গুলিতে আলোকপাত করে। ১৯৮৯ সালে প্রতিষ্ঠিত এই পত্রিকা। এটি যুক্তরাষ্ট্রের দ্বিতীয় পথ পত্রিকা। প্রথমটি স্ট্রিট নিউজ। বর্তমানে পত্রিকাটির মাসিক প্রচলন ৩২,০০০ অনুলিপি।
গ্রহণযোগ্যতা
পথ পত্রিকা নিয়ে আলোচনা করার সময়, ড্যানিয়েল টর্ক "গৃহহীন ব্যক্তির প্রতিবাদ এবং সমালোচনার প্রশস্ত প্ল্যাটফর্ম দেওয়ার" একমাত্র পত্রিকা হিসাবে স্ট্রিট শীট -কে স্বীকৃতি দেয়। গৃহহীনদের ক্ষমতায়নের উপায় হিসাবে কাগজ বিতরণ প্রত্যেকে গ্রহণ করে না। সমালোচকরা দাবি করেছেন যে, কাগজে ব্যবহৃত ভাষা অত্যধিক সংবেদনশীল এবং বিক্রেতাদের কাজের ধরন বিক্রয়কর্মীদের গৃহহীনতার ছক মেনে চলতে বাধ্য করে।